text: [{"text_idx": "#000003", "text": "Mootummaan Sa\u2019udii lammiileen isaa gara Lubnaan akka hin imalle akeekkachiise"}, {"text_idx": "#000004", "text": "Mootummaan Sa\u2019udii lammiileen isaa gara Lubnaan akka hin imalle fi kan achi keessatti argamanis ariitiin biyyattii lakkisanii akka bahan akeekkachiise."}, {"text_idx": "#000005", "text": "Ejensiin odeeyfannoo Sa\u2019udii Ministeera hajaa alaa Sa\u2019udii waabeeffachuun\u201d Hala yeroo ammaa Lubnaan keessa jiru hordofuun lammiileen isaa daw\u2019annaaf garasitti imalan yokaan immoo Lubnaan keessa jiraatan hatattamaan akka lakkisanii bahan akeekkachiise\u201d jechuun gabaase."}, {"text_idx": "#000006", "text": "Eega muummichi Ministeera Lubnaan Sa\u2019aad Hariiri daaw\u2019annaaf gara Riyaad imaleefi achi irraa taayitaa isaa gad lakkisuu beeksiseen booda, biyyoonni lamaan waldhabdee siyaasaa cimaa keessa galaniiru."}, {"text_idx": "#000007", "text": "Mootummaan Sa\u2019udii Sababa gareen Hizbollah Iiraan waliin Yaman irraa waraana nurratti baneef, kana booda Lubnaan akka biyya diinaatti ilaalla yoo jedhu, mootummaan Lubnaan ammoo muummichi ministeera biyya isii fedhii isaatiin alatti Sa\u2019udii akka hin baane taasifame jechuun himatti."}]